Publication: Magyar Közlöny
Issue: MK-2003-91 (Year: 2003, Number: 91)
Era: 1990-2004
Section: 1.5. Az 1.3. pont b) és c) alpontjai esetében, amennyiben a húskészítmények és egyes egyéb állati eredetû termékek elõállításának és forgalomba hozatalának élelmiszerhigiéniai feltételeirõl szóló 20/2003. (II. 28.) FVM rendelet
Paragraph Index: 377

e) mésziszap és szennyvíztárolás. 1.2.1. A répa úsztatásához és mosásához nem ivóvíz minõségû víz is felhasználható. Az utolsó mosást ivóvízzel vagy az 1.2.3. pont szerinti vízzel kell elvégezni. 1.2.2. Az úsztató- és a mosóvíz újrafelhasználása esetén a vizet ülepítéssel vagy más módon kell tisztítani, és mészoldattal 10,8—11,8 pH értékûre beállítani. 1.2.3. A bepárló készülékek és a hõcserélõk szennyezõdésmentes vize minden olyan technológiai fázisban korlátozás nélkül felhasználható, ahol a víz a késztermékkel közvetlenül nem érintkezik. Azokban a technológiai fázisokban, ahol a víz a végtermékkel közvetlenül érintkezik, csak akkor használható, ha ammóniatartalma nem haladja meg az Intézet által engedélyezett értéket. 1.3.1. A cukor ömlesztett, padozaton történõ tárolása esetén a betárolás elõtt minden esetben el kell végezni a raktár és a hozzá kapcsolódó helyiségek, szerelvények (liftek, szállító csõvezetékek, szalagok stb.) karbantartását, hatékony tisztítását, fertõtlenítését és arra vonatkozó ellenõrzést kell végezni, hogy a használt szerek maradéka a helyiségben nem kimutatható. 1.3.2. Silóban történõ ömlesztett tárolás esetén a betárolás elõtt el kell végezni a tárolótér és a hozzá kapcsolódó berendezések karbantartását, hatékony tisztítását, fertõtlenítését és ezek elvégzésének ellenõrzését. Az üzemeltetés közben biztosítani kell a szennyezõdést kizáró környezetet. A klimatizálásra felhasznált levegõt elõzetesen tisztítani kell. A tárolás során a hõmérséklet és a páratartalom elõírásokat be kell tartani. 1.3.3. A tisztításért, takarításért felelõs olyan tanúsítványt állít ki, amely pontosan és részletesen leírja az érintett helyiségekben a karbantartás során alkalmazott anyagokat, valamint a nyers cukor betárolása elõtt alkalmazott tisztítási eljárás jellegét és hatékonyságát. 1.3.4. Az ömlesztve tárolt cukor raktárának bejáratánál fertõtlenítõ oldattal átitatott lábtörlõt kell elhelyezni úgy, hogy a raktárba csak annak használatával lehessen belépni. 1.3.5. A kereskedelembõl visszavett cukrot csak elõzetes vizsgálat alapján lehet ismételten felhasználni. 1.3.6. A selejt vagy szennyezett, és a kereskedelembõl visszavett cukrot újrafeldolgozás esetében ivóvízben vagy az 1.2.3. pontban meghatározott vízben vagy a technológiából származó cukoroldatban lehet feloldani. Az újrakristályosítás elõtt az oldatot szûrni és tisztítani kell.

Source: https://magyarkozlony.hu/hivatalos-lapok/af962c64796fb96f6e5e5de53badcdbe3e5286dd/dokumentumok/45eb86367399123068ccceb626bcc78342c14795/letoltes